
REPUBLIKA HRVATSKA

OSJEČKO BARANJSKA ŽUPANIJA

OPĆINA VUKA

Jedinstveni upravni odjel
KLASA: 604-01/18-01/01
URBROJ: 2158/06-01-18-1
U Vuki, 10. listopada 2018. godine

Temeljem čl. 50. Statuta Općine Vuka («Službeni glasnik Općine Vuka» br. 1/14, 1/18),  članka 5. Odluke o stipendiranju studenata Općine Vuka («Službeni glasnik Općine Vuka» br. 6/14, 8/14 i 8/18), Jedinstveni upravni odjel Općine Vuka objavljuje

NATJEČAJ

za dodjelu stipendija redovnim studentima s područja Općine Vuka

za akademsku 2018./2019. godinu
1. Za akademsku 2018./2019. godinu dodijeliti će se stipendije redovnim studentima s područja Općine Vuka za razdoblje od 1.10. tekuće godine do 31.7. iduće godine.

2. Visina stipendije iznosi 500,00 kn mjesečno.

3. Pravo sudjelovanja na natječaju za dodjelu stipendija Općine Vuka mogu ostvariti studenti:

· koji su državljani Republike Hrvatske,

· koji imaju status redovitog studenta diplomskog studija odnosno integriranog preddiplomskog i diplomskog sveučilišnog studija,
· koji imaju prebivalište na području Općine Vuka najmanje 4 godine,
· kojima visina dohotka za proteklu godinu po članu zajedničkog kućanstva, uključujući maloljetnu braću i sestre te studenta kao podnositelja zahtjeva ne prelazi 4.500,00 kn,
· koji nemaju zaključen ugovor o stipendiranju s drugim stipenditorom,
· koji ne ponavljaju prethodnu akademsku godinu.
4. Uz prijavu za dodjelu stipendije kandidati su dužni priložiti dokaze kako slijedi:

· osobnu iskaznicu,

· domovnicu,

· potvrdu o upisu na diplomski studij odnosno integrirani preddiplomski i diplomski sveučilišni studij za akademsku godinu za koju je raspisan natječaj,

· potvrdu ministarstva unutarnjih poslova o prebivalištu, ne stariju od 6 mjeseci, računajući od dana objave natječaja,

· potvrdu nadležne porezne uprave o visini dohotka za proteklu godinu za sve članove zajedničkog kućanstva, uključujući maloljetnu braću i sestre te studenta kao podnositelja zahtjeva,

· izjavu o broju članova zajedničkog kućanstva,

· izjavu kandidata da nema zaključen ugovor o stipendiranju s drugim stipenditorom, 

· presliku indeksa ili prijepis ocjena.

Tražena dokumentacija se može dostaviti u preslici.

Obrasci prijave, izjave o članovima zajedničkog kućanstva i izjave da nemaju zaključen ugovor o stipendiranju s drugim stipenditorom su dostupni na stranici www.opcina-vuka.hr i u Jedinstvenom upravnom odjelu Općine radnim danom u vremenu od 7.30 do 15.30.h.

5. Rok za podnošenje prijava je 15 dana od dana objave natječaja, tj. zaključno s 25. listopadom 2018. godine.

6. Prijave s traženom dokumentacijom dostavljaju se na adresu: Općina Vuka, Osječka 83, 31 403 Vuka s naznakom «Natječaj za dodjelu stipendija Općine Vuka».

7. Natječaj se objavljuje na stranici www.opcina-vuka.hr i na oglasnim pločama u naseljima Vuka, Hrastovac i Lipovac Hrastinski.

8. Nepravodobne i nepotpune prijave neće se razmatrati.

9. Listu kandidata za dodjelu stipendija Povjerenstvo za dodjelu stipendija studentima objavljuje na oglasnim pločama Općine i na web stranici u roku od 15 dana od dana završetka natječaja.

10. U roku od osam dana od dana objave liste, svaki kandidat koji je sudjelovao u natječaju može uložiti prigovor na listu u pisanom obliku. Ukoliko niti jedan kandidat ne podnese prigovor, danom isteka roka za prigovor, lista postaje konačna.

11. U slučaju prigovora, lista postaje konačna danom dostave Odluke o prigovoru kandidatu.

12. Temeljem podnesenog Izvješća Povjerenstva, Općinski načelnik odlučuje povodom prigovora kandidata.

13. Jedinstveni upravni odjel temeljem konačne liste donosi Rješenje o dodjeli stipendija kandidatima.

14. Temeljem rješenja o dodjeli stipendije s kandidatom se zaključuje ugovor o stipendiranju.

Pročelnica

Marijana Sertić, dipl. iur.

